open-index/open-wikipedia-markdown huggingface dataset:
Bulonjo 2005

**Bulonjo 2005**, franclingve ***Boulogne2005 espéranto*** estas la nomo de renkontiĝo okazinta en Bulonjo ĉe Maro de la 25a ĝis la 30a de marto 2005, kiel komuna kongreso de Espéranto-France, JEFO, SAT-Amikaro kun partopreno de  francaj esperantistaj Fervojistoj, Laboristoj, Katolikoj, Esperanto-Asocio de Britio, Belga Esperanto-Federacio kunordigita de Nordfrancia Esperanto-Federacio.

La aranĝo jubileis la Unuan Kongreson okazintan samurbe 100 jarojn antaŭe kaj disvolviĝis en la sama ejo kiel tiu, nome en la urba teatrejo. Kongrestemo estis:

Oficiale partoprenis 550 aliĝintoj el 23 landoj. Krome ĉeestis ne registritaj partoprenantoj kiuj ne povis aliĝi ĉar la aliĝantnombro estis limigita je 550 pro la akcepteblecoj de la salonoj.

## Solenaĵoj
[eta|220px|[Louis-Christophe Zaleski-Zamenhof (dekstre) kaj oficialuloj je reinaŭguro de Esperanto-placo]]
La solena inaŭguro okazis la 26an de marto en la mateno kun paroladoj de Richard Valet, prezidanto de la Organiza Komitato, Frédéric Cuvillier (la urbestro de Bulonjo), de Louis-Christophe Zaleski-Zamenhof (nepo de la iniciatinto de Esperanto), reprezentantoj  ŝtataj, regionaj konsulaj kaj universitataj. La inaŭgura parolado kiun L.L. Zamenhof faris en la sama loko unu jarcenton antaŭe estis redirita de A. Lagrange kaj komentita de L-C Zaleski. Sekvis ĝin defilado tra la urbo kaj ceremonia dismeto de floroj al la busto de Zamenhof staranta sur la placo Zamenhof.

## Spektakloj
Inter la prezentitaj spektakloj notindaj estis: 
* Koruso Meven 
* Jacques Yvart
* «Familia etoso», komedio de Agnès Jaoui kaj Jean-Pierre Bacri,  Teatra Trupo de Tuluzo.
* «Stilekzercoj» de Raymond Queneau, Henrri de Sabates
* Folklora dancado de *Soleil Boulonnais*

## Simpozio 
Enkadre de la kongreso okazis simpozio organizita de UEA kies temo estis « Lingvoj kaj la strebo al justa tutmondiĝo: la centjara sperto de la Esperanto-renkontiĝoj », kun kontribuoj de Humphrey Tonkin, Roland Breton, Ulrich Lins, Jean-Claude Lescure, Ziko Sikosek.

## Prelegoj
La programo entenis jenajn prelegojn:
* «Esperanto kaj ties perspektivoj», Prelego-debato de Claude Piron.
* «Lingvaj perspektivoj», Dro. Romano Bolognesi (Italio).
* «Eŭropo, lingvoj, Esperanto», Robert Besson (Francio)

## Ekskursoj
Estis proponitaj kvar ekskursoj :
# Ĝenerala vizito de la urbo kaj vizito de la Malnova Urbo
#Vizito de la haveno kaj de la domo *«La Beurière»*
#Vizito de la natura loko kaj de la bierfarejo de l' Du Kaboj
#Tuttaga ekskurso laŭ la paŝoj de Zamenhof

## Notoj kaj referencoj
## Eksteraj ligiloj
* Bulonjo 2005 , retejo de la renkontiĝo

Kategorio:Esperanto-renkontiĝoj en 2005
Kategorio:Esperanto-movado en Francio
Kategorio:Espéranto-France
Ĉiela korpo

**Ĉiela korpo** aŭ  **ĉielkorpo** estas natura konkreta objekto, kiu troviĝas en la kosmo. Ĝi povas ankaŭ esti struktura tuto konsistanta el grupo aŭ amaso de unuopaj korpoj. Praktike la termino ampleksas ĉiujn naturajn objektojn, kiujn homo povas vidi en la ekster-Tera universo, ĉu nudokule, ĉu per astronomiaj instrumentoj, kaj la Teron mem.

Samsignifaj aŭ preskaŭ samsignifaj nomoj estas *kosma objekto*, *astronomia objekto* (aŭ *kosma korpo*, *astronomia korpo*) kaj *astro*.  Eblas diferencigi la terminojn tiel, ke tiuj kun *korpo* signifu nur unuopajn objektojn sufiĉe kompaktajn, kuntenatajn de gravito.

La plej bone konataj ĉielaj korpoj estas tiuj en nia sunsistemo (Suno, planedoj, nanplanedoj, asteroidoj, kometoj, lunoj k.a.), la ceteraj objektoj de la Lakta Vojo (steloj kaj ties planedoj, nebul-similaj kolektiĝoj de gaso kaj polvo), kaj la foraj videblaĵoj ekster la Lakta Vojo (diverstipaj galaksioj kaj galaksieroj). Nigraj truoj estas speciala, ne videbla sed konjektebla tipo de ĉiela korpo. Povas esti, ke ankaŭ malluma materio formas iajn korpojn en la kosmo.

Kategorio:Astronomio
Jos (urbo)

**Jos** [ĝos] estas metropolo, administra ĉefurbo de la Subŝtato Altebena kaj universitata urbo en Niĝerio.

## Bazaj informoj 
* Areo:  km²
* Supermara alteco: 
* Loĝantaro:  en 2010
* Horzono: UTC +1
* Telefonkodo:

## Geografio 
Jos situas en centro de Niĝerio sur altebenaĵo. Abuĝo troviĝas je 178 km-oj.

## Historio 
La loko estis loĝata jam ĉirkaŭ 3000 a.K. Jos fondiĝis en 1915, kiel vilaĝo *"Gwosh"*. Baldaŭe la britoj trovis en la proksimeco stanon. Tiu portis prosperon. La minado daŭris ĝis la 1960-aj jaroj. En 1975 universitato fondiĝis. En 2001, 2008 kaj en 2010 konfliktoj okazis inter islamanoj kaj kristanoj.
 
## Trafiko 
Jos havas flughavenon. Tie estas fino de flanka trajno. Vojoj estas al Zaria kaj al aliaj urboj.

## Industrio 
Jos estas industria urbo, kie oni produktas aŭ prilaboras nutraĵojn, bieron, sapon, ŝnuron, meblojn, cementon. Ankaŭ la konstruindustrio gravas.

## Klimato 
Pro la favora klimato Jos estas ŝatata ferioloko. La temperaturo varias ĝenerale inter 21-.
  
## Vidindaĵoj 
* katedralo omaĝe al Sankta Luko
* nacia muzeo de 1952
* bestoĝardeno

Kategorio:Urboj de Niĝerio
Kategorio:Metropoloj
Henrri de Sabates

**Henrri de Sabates** (realnome ***Sébastien ERHARD***, naskita la  en Juvisy-sur-Orge (Francio) estas Esperantista aktivulo kaj aktoro.

Li kunlaboris en Vola Püg'. De 2000 ĝis 2005 li laboris kiel pedagogia kaj kultura animanto por *Association Espéranto 22*, Asocio por Esperanto en la franca departemento Côtes-d'Armor. Li solrolis en teatraĵo «Stilekzercoj» de Raymond Queneau prezentita interalie en Bulonjo 2005. Li estis instruisto de la franca kaj de la klasika greka en 2007 ĝis 2009.

De 2005 li partoprenas en teatra kompanio *Compagnie Demodocos* kiu interalie surscenigas  teatraĵojn de Sofoklo kaj aliaj antikvaj aŭtoroj.

## Notoj kaj referencoj
## Eksteraj ligiloj
*Henrri de Sabates 2002
*elektu Sébastien Erhard / Henrri de Sabates 2005
*Henrri de Sabates ĉe vizaĝolibro
*Henrri de Sabates ĉe yatedo

Kategorio:Francaj esperantistoj
Kategorio:Esperanto-aktoroj
Kategorio:Naskiĝintoj en Francio
Joule Unlimited

**Joule Unlimited**, pli frue konata kiel *Joule Biotechnologies*, estis produktanto de alternativ-energiaj teknologioj, kun sidejo en Kembriĝo, usona Masaĉuseco. Ĝi aktivis ĝis aŭgusto 2017. Ilia ĉefa komerca produkto ila t.n. heliokulturo, procezo kiu generas hidrokarbonid-bazitan fuelon per kombinado de ne-freŝa akvo, nutraĵoj, fotosintezaj organismoj, karbona dioksido kaj sunlumo. La firmao planis konstrui instalaĵon, kiu povos produkti pli ol 20.000 galonojn da fuelo je akreo en jaro (19.000  m³/km²), ekfunkciigonte en 2011. Ĝi havis sian sidejon en Bedford (Masaĉuseco).

Heliokulturo uzas fotosintezajn organismojn, sed diferencas de la procezo kiu produktas fuelon per algoj. Petroloj, produktataj de algoj kutime devas esti rafinitaj al fuelo sekvante finprocezon, sed heliokulturo produktas fuelon rekte - aŭ etanolon aŭ hidrokarbonidojn – kiujn oni ne bezonas rafini. La heliokultura procezo ankaŭ ne produktas biomason. Tiu procezo estas ebligita per la eltrovo de unikaj genoj kodigantaj enzimajn mekanismojn kiuj ebligas la rektan sintezon de kaj alkano, olefino, etanolo kaj aliaj ŝlosilajn molekulojn. Heliokulturo povas uzi saletan akvon aŭ grizakvon, neindustrian kloakakvon el fontoj kiel ekzemple banoj kaj lavmaŝinoj, dum tradiciaj biofueloj kiel ekzemple celuloza etanolo postulas dolĉan akvon.

Joule Unlimited asertas ke ĝia produkto povis konkuri kun naftoprezo ĉe 50 USD po barelo ($310/m3). La firmao ankaŭ deklaras ke ĝia produkto povas liveri ĉiun necesan portransportan fuelon de Usono el areo kun grandeco de la Teksasa terlango.

Joule Unlimited ne malvualigis nomon de la organismo kiun ĝi uzas, kvankam ĝi agnoskis ke la firmao modifis la organismon. En septembro 2010, la firmao ricevis patenton por genetike modifita bakterio.

La entreprenon fondis David Berry kaj Noubar Afeyan de Flagship Ventures. Aldone al ĝiaj fondintoj, la Estraro de Direktoroj de Joule inkludas Graham Allison, Stelios Papadopoulos, Ruben Vardanian, kaj CEO, Bill Sims. La Scientific Advisory Board de Joule inkludas sintezajn biologojn George Church kaj Jim Collins.

## Eksteraj ligiloj 
* Oficiala retejo, en arkivigo de februaro 2011 ()

Kategorio:Daŭripova energio
Kategorio:Energio
Kategorio:Usonaj firmaoj
Kategorio:Firmaoj de Masaĉuseco
Sébastien Erhard (apartigilo)

**Sébastien Erhard** estas la nomo de : 
* Sébastien Érard, 1752-1831, franca instrumentkonstruisto germandevena, kunfondinto de pianofabriko Érard 
* Sébastien Erhard, 1980- , Esperanto-aktivulo kaj aktoro
Hu Guopeng

**Hu Guopeng** ankaŭ kiel **Ardo** (Esperanta nomo) ĉine:胡国鹏 (n. 1963) estas ĉina esperantisto.
Iam li estis kiel soldato en la Ĉina popola liberiga armeo, poste li fariĝis oficisto en registara institucio en Jingchuan-Gubernio.

Li eklernis Esperanton en la jaro 1980, en 1983 li organizis kursojn kaj eldonis mimegrafian gazeton *La verda stelo* en sia hejmloko, post lia soldatiĝo li gvidis kurson de Esperanto por soldatoj.
En 1989 li fondis esperantan asocion de esperantistoj en sia hejmloko, multfoje li partoprenis la esperantajn aktivadojn en la tuta Ĉinio.

Li estas verkema esperantisto, precipe en la Esperanta poezio; li kaj aliaj provis verki poemojn en la formo Ĉinesko, kaj eldonis seriajn verkarojn de Ĉinesko.
Ankaŭ aperis liaj tradukoj el la tradicia poemo.

Kategorio:Ĉinaj esperantistoj
Kategorio:Esperantlingvaj poetoj
Essam Ŝaraf

eta|maldekstra|Essam Ŝaraf
**Essam ŜARAF** (naskiĝis en 1952) estas la ĉefministro de Egiptio kaj iama Ministro pri transportado de la lando. Li atingis Ph.D. pri inĝenierado en Universitato Purdue.

Li laboris kiel Ministro pri transportado de 2004 ĝis 2006, antaŭ kiam li demisiis pro protesto sekvanta fervojan akcidenton. Li estis petita la 3-an de marto 2011 fare de la militista konsilantaro por formi registaron, post kiam rezignis Aĥmed Ŝafik.

Kategorio:Egiptaj politikistoj
Kategorio:Egiptaj ministroj
Kategorio:Ĉefministroj de Egiptio
1891 Gondola

'*1891 *Gondola''''' estas asteroido de la asteroida zono.

## Malkovro 
Ĝi estis malkovrita la 11-an de septembro 1969 de la svisa astronomo Paul Wild elde la Observatorio Zimmerwald apud Berno.

## Nomo 
Ĝia nomo aludas al la gondoloj, barketoj uzataj en Venecio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Paul Wild
Kategorio:Astronomiaj objektoj malkovritaj en 1969
Cotkytle

Vilaĝo **Cotkytle** situas en Ĉeĥio, regiono Pardubice, distrikto Ústí nad Orlicí, 14&nbsp;km nordoriente de la urbo Lanškroun, 25&nbsp;km sude de la urbo Králíky kaj 18&nbsp;km sudoriente de la urbo Jablonné nad Orlicí. Vivas ĉi tie  ().

## Historio 
La vilaĝo estis fondita en la 14-a jarcento okaze de koloniigo de la regiono per germanaj koloniistoj. La nomo Cotkytle verŝajne devenas el germana esprimo Zottkittel *(Vilhava kitelo)*.

## Loĝantaro
## Partoj de municipo
* **Cotkytle**
* Herbortice
* Janoušov
* Mezilesí

## Memorindaĵoj 
### Preĝejo 
Preĝejo de Sankta Johano Nepomuka, origine konsekrita al Ĉieleniro de la Sinjoro, konstruita en la unua duono de 14-a jarcento, estis rekonstruita baroke en la jaro 1726. Sur altaro estas bildo de Sankta Johano Nepomuka kaj statuoj de Sanktaj Cirilo kaj Metodo.

### Statuoj 
* Antaŭ la preĝejo estas statuaro "Krucumado" el la jaro 1797
* Proksime estas statuo de Sankta Johano Nepomuka el la jaro 1814
* En Herbortice estas ŝtona krucifikso sur soklo kun figuraj reliefoj el la jaro 1851.

### Popola arĥitekturo 
En la vilaĝo konserviĝis kelkaj konstruaĵoj de ĉarpentita popola arĥitekturo.

## Naturo 
En katastra teritorio Cotkytle, okcidente de la vilaĝo, troviĝas
* natura rezervejo Selský les, protektata maljunan fagan arbaron kun multaj specioj de flaŭro kaj faŭno kaj
* natura memorejo Selský potok, deklarita por protekti riĉan aperon de printempa leŭkojo *(Leucojum vernum)* kaj multaj specioj de birdoj kaj amfibioj.

## Pluaj fotoj

Selsky les.JPG|Naturrezervejo Selský les

## Bibliografio 
* Marek Podhorský: *Pardubický kraj*. Eldonis freytag & berndt, eldonejo en Prago en j. 2004.
* Dr. E. Poche, DrSc. a kol. – *Umělecké památky Čech*. Eldonis Akademia en Prago en j. 1978.


Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Municipoj en dislimejo de Bohemio kaj Moravio
Kategorio:Setlejoj en Zábřeha montetaro
Jérôme Dahan

**Jérôme DAHAN** (naskiĝis en 1962, mortis la ) estis franca verkisto-komponisto.

Jérôme Dahan estis la unua kiu komponis por kantistino Mylène Farmer, komence de sia kariero kun Laurent Boutonnat. Li interalie verkis kaj kunkomponis titolon *Maman a tort* (1984) por la kantistino, kaj mem verkis kaj komponis titolon *On est tous des imbéciles* (1985). La malsukceso de *On est tous des imbéciles* signis la finon de lia kunlaboro kun Laurent Boutonnat kaj Mylène Farmer; Jérôme Dahan volis fari el la juna artistino novan Françoise Hardy dum lia komplico kaj la cetero de la produkto volis novan Jeanne Mas. Li mortis la  pro kancero. Mylène Farmer plurfoje vizitis lin antaŭ lia morto.

## Eksteraj ligiloj 
* Intervjuo de Jérôme Dahan

Kategorio:Francaj komponistoj
Balado (muziko)

**Balado** en neklasika muziko estas plejofte melankoliaj muzikpecoj de malrapida tempo.

En popmuziko baladoj laŭ formo kaj stilo plejofte ne distingiĝas de la restaj komponaĵoj de la respektiva interpretanto. Ankaŭ en la rokmuziko baladoj plejofte ne distingiĝas laŭ entonigo kaj instrumentado de la restaj kantoj de la bando. Nur la plejofte elektraj gitaroj en multaj rokbaladoj estas anstataŭataj per akustikaj gitaroj. Je baladoj, kiuj dumpase parte perdas sian baladecan karakteron, ekz. fariĝante pli rapida resp. ludate per distirata gitarsono, oni diras  „duonbaladoj“. Ekzemplo por tio povus esti *One* de Metallica.

En ĵazo la frapinstrumntisto muzikas je malrapidaj pecoj ›rakontecaj‹ ofte per broso. Jen la interpretantoj plejofte ne proponas proprajn komponaĵojn kiel baladoj, sed ili kantas tiujn el la mondo de la usona spektaklaro de la 1930-aj ĝis 1950-aj jaroj, sed ankaŭ aliaj establiĝintaj baladoj de komponistoj kiel Duke Ellington, Billy Strayhorn aŭ Benny Golson. 

## Ekzemploj de famaj popbaladoj 
* The Beatles: *Yesterday
* Céline Dion: *My Heart Will Go On*
* Chris Norman: *Midnight Lady*
* Elton John: *Can You Feel the Love Tonight*
* Janet Jackson: *Let’s Wait Awhile*
* Harry Nilsson, Mariah Carey: *Without You*
* Michael Jackson: *You Are Not Alone*
* Richard Marx: *Right Here Waiting''
* Sinéad O'Connor: *Nothing Compares 2 U*
* Whitney Houston: *I Will Always Love You*
## Ekzemploj de famaj rokbaladoj 
* Aerosmith: *Cryin*'
* Bon Jovi: *Bed of Roses*
* Bonnie Tyler: *Total Eclipse of the Heart*
* Bryan Adams: *(Everything I Do) I Do It for You*
* Johnny Cash: *Don’t Take Your Guns to Town*
* Eric Clapton: *Tears in Heaven*
* Deep Purple: *Child in Time*
* Eagles, The: *Hotel California*
* Guns N' Roses: *November Rain*
* Gotthard (Band): *Heaven*
* Kansas: *Dust in the Wind*
* Led Zeppelin: *Stairway to Heaven*
* Metallica: *Nothing Else Matters*
* Nazareth: *Love Hurts*
* No Doubt: *Don’t Speak*
* Ozzy Osbourne: ''Mama, I'm Coming Home*
* Pink Floyd: *Wish You Were Here*
* Prince: *Purple Rain*
* Red Hot Chili Peppers: *Under the Bridge*
* Rolling Stones, The: *Angie*
* Scorpions: *Wind of Change*
* Tina Turner: *What’s Love Got to Do with It*
## Ekzemploj de famaj ĵazbaladoj 
* *A Child Is Born* (Thad Jones)
* *Lover Man* (J.E. Davis/J. Sherman/J. Ramirez)
* *’Round Midnight* (Thelonious Monk)
* *Summertime* (George Gershwin, DuBose Heyward)
* *Misty'' (Erroll Garner, Johnny Burke)
## Eksteraj ligiloj 
* Elstaraj rokbaladoj

Kategorio:Voĉa muziko
Kategorio:Ĵazo
Kategorio:Rok-muziko
Kategorio:Popmuziko
Duvalvulo

**Duvalvuloj** (*Bivalvia*) estas klaso de moluskoj kiuj havas konkon konsistantan el du ĉarnireblaj valvoj. Kelkaj specioj, kiel *Barnea candida*, havas krom la du valvoj ankoraŭ unu aŭ du *akcesorajn konkerojn*. Ili povas havi identajn valvojn (*samvalva*) aŭ neidentajn valvojn (*malsamvalva*).

## Taksonomio 
La klaso Duvalvuloj enhavas, laŭ la plimulto de la nuntempaj sciencistoj, 5 subklasojn:

* Subklaso *Protobranchia*
* Subklaso *Pteriomorphia*
* Subklaso *Palaeheterodonta*
* Subklaso *Heterodonta*
* Subklaso *Anomalodesmata*

## Vidu ankaŭ 
* Konko
* Ostrosaŭco

## Eksteraj ligiloj 
* La taksonomio de la duvalvuloj (angle)
Broso (perkutinstrumento)

eta|Besen
**Broso**, ankaŭ nomata **ĵazbroso**, estas speciala speco de bastonoj.

## Historio 
La historio de la brosoj komenciĝis en la fruaj 1900-aj jaroj en Nov-Orleano. La frapinstrumentistoj elprovis novan metodon por generi pli molan sonon. Pro tio ili prenis muŝbatilon. Poste estis evoluataj specialaj brosoj, kiuj similas al la nunaj.

## Materialo 
Brosoj konsistas el tubo, kiu servas kiel tenilo. Tiu ĉi kutime konsistas el gumo. La dratoj de la broso je kelkaj variaĵoj povas esti tirataj per metalbastono en la internon de la tubo. Per tio oni povas ŝanĝi kaj la angulon de la dratareo kaj ankaŭ (je malpli elstaraj dratfinaĵoj) ties malmolecon efikantan kontraŭ la frapfelo. La dratoj havas malsamajn dikecojn kaj povas konsisti el metalo kaj ankaŭ el plasto.

## Sono 
Brosoj havas molan, fluan kaj mallaŭtan sonon, kio estas idealaj cirkonstancoj por ludi ĵazbaladojn. Tamen brosoj estas ege varie uzeblaj. Oni povas uzi ilin en multaj muzikstiloj, ekz. en modernĵazo, kontreo, diksilando kaj novorleano-ĵazo. La sono de brosoj donas al bando same bonan ritmon kiel bastonoj.

## Ludmaniero 
Senco kaj celo estas ekhavi daŭran sonon. La maldekstra mano moviĝas kutime cikloforme sur la knartamburo, dum kiam la dekstra mano ludas diversajn frazojn. Tio varias tamen kaj okazas laŭ plaĉo de la frapinstrumentisto. Ankaŭ oni povas uzi brosojn kiel normalajn bastonojn. Ili estas tamen nur uzeblaj sur raspigitaj feloj.

La cimbalojn oni povas laŭplaĉe ludi per la tubo (tenilo) aŭ per la dratoj.

## Literaturo 
John Riley: *The Art of Bop Drumming*

Kategorio:Frapinstrumentoj
Postpulso

**Postpulso** estas la nomo por stilrimedo en la muziko, aparte je la ludado de frapinstrumentaro, kiu en okcidentuma populara muziko, aparte en rokmuziko male al ĉefe surpulsa popmuziko intertempe normiĝis. Je tio la paraj taktotempoj (en 4/4-takto do 2 kaj 4) estas aparte akcentataj per knartamburo (malgranda tamburo) aŭ per fermiĝanta pedalcimbalaro.

## Baza ritmo 
La baza ritmo plejofte estas jena:

## Evoluo 
Ĉi tiu speco de akcentado verŝajne venis trans bugio (Harry James, *Back Beat Boogie* aŭ Pete Johnson kaj Big Joe Turner, ''Roll 'Em Pete*, ambaŭ 1939) kaj ties influo sur ritmenbluso en la popularmuzikon. Ĝi anstataŭis tie iom post iom la svingostilon, venis trans kontreoroka muziko (ekz. Bill Haley & The Comets *Rock the Joint'') en la rokenrolon kaj superregis ekde tiam la okazadon en populara (danc-)muziko.

## Vidu ankaŭ 
* ritmo
* pulso
* interpulso
* sinkopo

## Eksteraj ligiloj 
* Drum Lesson - Rock Backbeat Basics (ilustras la strukturon de simpla postpulso)

## Referencoj 
Kategorio:Takto kaj ritmo
1894 Haffner

'*1894 *Haffner''''' estas asteroido de la asteroida zono, kies orbitaj elementoj kongruas kun tiuj de la anoj de la Koronisa familio.

## Malkovro 
Ĝi estis malkovrita la  de la ĉeĥa astronomo Luboš Kohoutek elde la Observatorio de Hamburgo (Germanio).

## Nomo 
Ĝia nomo honoras la germanan astronomon Hans Haffner (1912–1977).

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Luboš Kohoutek
Kategorio:Astronomiaj objektoj malkovritaj en 1971
Franca Katolika Esperanto-Asocio

La **Franca Katolika Esperanto-Asocio** (**FKEA**) aŭ france ''Association catholique française pour l'espéranto* (mallonge ACFE) estas asocio, kiu celas apliki kaj per tio ankaŭ plikonatigi la lingvon Esperanto inter membroj de la romkatolika eklezio en Francio. La organizaĵo havas sian sidejon en Parizo.

Pri sia agado ĝi raportas interalie per propra retejo (vidu sube), kaj per la parte franc-, parte esperantlingva bulteno **Franca Katolika Esperantisto**, de kiu kelkaj specimenaj eldonoj  komputile legeblas pere de la asocia retejo. En julio 2010 la asocio estis la gastiganto de la 63-a kongreso de la tegmenta organizaĵo Internacia Katolika Unuiĝo Esperantista en Parizo.

## Notoj kaj referencoj 
## Eksteraj ligiloj 
* asocia retejo 
* specimenaj rete legeblaj eldonoj de la bulteno *Franca Katolika Esperantisto* en formato PDF:
** *novembro 2008*
** *novembro 2009*
** *marto 2010''
* retejo pri la IKUE-kongreso de julio 2010 en Parizo

Kategorio:Katolikaj Esperanto-asocioj
Kategorio:Francaj Esperanto-asocioj
Endemiaj birdoj de Borneo

Sube estas listo de birdospecioj endemiaj aŭ preskaŭendemiaj de la insulo de Borneo de la insularo de Indonezio.

Por pliaj detaloj pri tiu temo vidu artikolon Endemiismoj ĉe birdoj.

## Endemiaj taksonaroj
Borneo havas ununuran solan endemian familion, nome Pitiriaseedoj, enhavanta ununuran specion, nome la Kalvakapa pitiriaseo.

Krome estas la jenaj endemiaj genroj (ĉiuj el kiuj estas ankaŭ monotipa):
* *Haematortyx*, la Ruĝkapa perdriko
* *Chlamydochaera*, la Bornea nigrabrustulo
* *Oculocincta*, la Nana blankokululo
* *Chlorocharis*, la Emilia zosteropo

## Listo de specioj
### Specioj endemiaj de Borneo
La jenaj specioj estas endemiaj de Borneo, kaj troviĝas nur en la borneaj montoj konsiderataj kiel Birdendemiaj Areoj:

* Bridofazano
* Kalvakapa pitiriaseo
* Monta serpentaglo
* Dulita perdriko
* Bornea perdriko
* Ruĝkapa perdriko
* Dulita pogargo
* Bornea nigrabrustulo
* Evereta turdo
* Bornea stumpovostulo
* Bornea arbustosilvio
* Gorĝomakula ĝangalmuŝkaptulo
* Nana blankokululo
* Nigra oriolo

La Bornea insula turdo aŭ Borneinsula turdo, subspecio de la Insula turdo, estas endemia de tri montoj de norda Borneo.

### Aliaj specioj de limigita teritorio troviĝantaj eu Borneo
La jenaj limigitaj specioj troviĝas en Borneonur en la borneaj montoj, sed troviĝas ankaŭ en Sumatro: 

* Blubrida piknonoto
* Nigrakrona zosteropo

La Java zosteropo troviĝas en la duaranga areo Bornea Marborda Zono, kaj en la Java Marborda Zono.

La Arĝentkolombo troviĝas en la insuloj Natunoj, kaj en tri aliaj duarangaj areoj ĉe Sumatro.

## Vidu ankaŭ
*Kinabalu-montaj alpaj herbejoj

Borneo
Borneo
Kokia frankolino

alternative=Coqui francolin (Peliperdix coqui).jpg|eta|Coqui francolin (Peliperdix coqui)
La **Kokia frankolino** (***Francolinus coqui*** aŭ *Peliperdix coqui*) estas birdo de la familio de Fazanedoj de la ordo de Kokoformaj kaj grupo de afrikaj frankolinoj.

Ĝi troviĝas en granda parto de subsahara Afriko nome en Angolo, Bocvano, Burundo, Respubliko Kongo, Demokratia Respubliko Kongo, Etiopio, Gabono, Kenjo, Malavio, Malio, Maŭritanio, Mozambiko, Namibio, Niĝero, Niĝerio, Ruando, Sudafriko, Tanzanio, Ugando, Zambio kaj Zimbabvo.

Temas pri birdo kun rimarkinda ruĝecbruna kapo, nigreca orelareo makulo, malhelgrizaj flugiloj, kaj blankecaj subaj partoj tre fajne kaj markate striecaj horizontale per nigreca strieco en kolo, brusto kaj flankoj; la kruroj estas flavecaj kaj la beko nigreca.

## Referencoj 
* BirdLife International 2004. Francolinus coqui. 2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Kokoformaj
Kategorio:Fazanedoj
Kategorio:Birdoj de Afriko
Gland

**Gland** ([]) estas la nomo de la sekvantaj lokoj:

## Francio 
* **Gland (Aisne)** estas komunumo en la franca departemento Aisne.
* **Gland (Yonne)** estas komunumo en la franca departemento Yonne.
* **Gland (rivero)** estas rivero en la franca departemento Ain.

## Svislando 
* **Gland VD** estas komunumo de la Distrikto Nyon en Kantono Vaŭdo en Svislando.
** **Gland (stacidomo)** estas fervoja stacio en Gland VD.
* **Gland (Vullierens)** estas vilaĝo de la komunumo Vullierens de la Distrikto Morges en Kantono Vaŭdo en Svislando.
Marie Antoinette (filmo de 2006)

***Marie Antoinette*** estas usona filmo de Sofia Coppola aperinta en 2006.

## Temo 
Marie-Antoinette - 14-jaraĝa - forlasas Aŭstrion por iri al Francio. Ŝia edziniĝo kun Daŭfeno Ludoviko-Aŭgusto, sigelas aliancon inter ambaŭ landoj. Forlasita de sia juna edzo, kiu preferas kurĉasadon al ŝi, ŝi rifuĝas en petolaĵoj kune kun Princino de Lamballe kaj dukino de Polignac. Post naskiĝo de unua infano, Marie-Antoinette fuĝas de la rigideco de franca kortego kaj instalas sin en Petit Trianon, kie ŝi akceptas siajn intimulojn. La franca kortego de Versailles estas humiligita, sed la popolo malsatas kaj revolucio minacas kaj komencas entrudiĝi en la kastelon de Versailles. Tiam la reĝa familio decidas forlasi la kastelon...

## Teĥnikaĵoj 
* Titolo: *Marie Antoinette*
* Lando: 
* Lingvo: Angla
* Reĝisoro: Sofia Coppola
* Scenaro: Sofia Coppola, laŭ verko de Antonia Fraser
* Muziko: Brian Reitzell
* Ekzekutivaj produktoroj: Francis Ford Coppola, Paul Rassam, Fred Roos, Matthew Tolmach
* Kunproduktoro: Callum Greene
* Produktoro: Sofia Coppola, Ross Katz
* Produktado: American Zoetrope
* Distribuo: Pathé Distribution
* Ĝenro: Historia filmo
* Daŭro: 2 horoj kaj 3 minutoj
* Aperdato:  (en Francio)

## Rolularo 
* Kirsten Dunst: Marie-Antoinette
* Steve Coogan: Ambasadoro Mercy
* Judy Davis: Grafino de Noailles
* Jason Schwartzman: Ludoviko la 16-a
* Rip Torn: Ludoviko la 15-a
* Rose Byrne: Dukino de Polignac
* Asia Argento: Madame du Barry
* Molly Shannon: Onklino Victoire
* Shirley Henderson: Onklino Sophie
* Danny Huston: Imperiestro Jozefo la 2-a
* Marianne Faithfull: Maria Tereza de Aŭstrio
* Mary Nighy: Princino de Lamballe
* Sebastian Armesto: Ludoviko la 18-a
* Jamie Dornan: Grafo de Fersen
* Aurore Clément: Dukino de Chartres
* Guillaume Gallienne: Grafo de Vergennes
* James Lance: Léonard
* Al Weaver: Grafo de Artois

## Rekompencoj 
* 2007: Oskar-premio por plej bonaj kostumoj al Milena Canonero

## Eksteraj ligiloj 
* Marie-Antoinette en IMDb

Kategorio:Usonaj filmoj
Kategorio:Filmoj aperintaj en 2006
Kategorio:Filmoj adaptitaj de libroj
Kategorio:Biografiaj filmoj
Kategorio:Filmoj pri la Franca revolucio
Kategorio:18-a jarcento en fikcio
Ľubiša

**Ľubiša** (hungare *Szerelmes* [serelmeŝ]) estas vilaĝo kaj municipo en Slovakio.

## Situo 
Ľubiša situas laŭ dekstra bordo de Laborec, laŭ vojo kaj fervojo Medzilaborce-Humenné. La lasta urbo troviĝas je 10&nbsp;km.

## Historio 
La loko estis loĝata jam dum la neolitiko. La unua mencio okazis pri la vilaĝo en 1410 en formo *"Libise"*. Ĝis 1899 la oficiala hungara loknomo estis *Lyubise*, poste ĝi ricevis hungaran nomon pro la hungariga politiko. En 1910 laŭ la popolnombrado vivis en Szerelmes 460 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Zemplén, al distrikto de Humenné, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Ľubiša 816 vilaĝanoj (807 slovakoj).

## Famulo 
* En Ľubiša naskiĝis Michal Kováč

## Vidindaĵoj 
* romkatolika klasikisma preĝejo omaĝe al Sankta Mikaelo de 1771
* romkatolika klasikisma kapelo omaĝe al Johano Nepomuko el la 19-a jarcento

Kategorio:Municipoj en distrikto Humenné
Populus nigra

La eŭropa **nigra poplo** *(Populus nigra)* estas plantospecio el klaso dukotiledonaj *(Magnoliopsida)*, ordo Malpighiales, familio salikacoj *(Salicaceae)*. Ĝi estis en 2006-ban arbo de la jaro en Germanio.

## Priskribo 
Ĝi estas falfolia arbo, altante ĝis 20–30, malofte 40 metroj. Ĝia trunko iĝas neregula en maljuna aĝo, ofte dividiĝas la multaj trunkoj, kiuj iomete kurbiĝas. Tiam la arbokrusto estas nigragriza, profunde sulka. La folitigoj de la romboformaj folioj longas 5-9 cm. La ambaŭflanke verdaj folioj estas dentaj, segilaj ĉe la rando, pintigitaj.

Ĝi ŝatas la humidajn grundojn, kelkfoje inunditajn, kun dika sabla kaj gruza tavolo. 

Ĝi estas dioika planto, la sporojn de la amento disportas vento. Ĝi floras en marto-aprilo.

## Subspecioj, varioj 
Oni rekonas tri-kvar subspeciojn de la specioj:
* *Populus nigra* subsp. *nigra*. Kreskas en meza kaj orienta Eŭropo. LA folioj kaj la ŝosoj estas senharaj, la arbokrusto nigrabruna, dika kaj sulka. 
* *Populus nigra* subsp. *betulifolia*. Kreskas en nordokcidenta Eŭropo (Francio, Britio, Irlando). La foliaj vejnoj kaj la ŝosoj estas fajne harajla krusto estas nigrabruna, dika kaj sulka, ofte kun fortaj deformiĝoj. La trunko estas ofte kliniĝanta. Ĝi estas la plej malofta arbo de Britio kaj Irlando, oni konas nur 7000 arbojn, el kiu nur 600 inseksa.
* *Populus nigra* subsp. *caudina*: Kreskas en la Mediteraneo kaj sudokcidenta Azio, se oni ne distingas la var. *afghanica*.
* *Populus nigra* var. *afghanica*: sudokcidenta Azio. Alxu multaj botanikistoj, ĝi estas nur kultivita vario de la nigra popolo. Ĝia krusto estas glata, preskaŭ blanka.

Kultivitaj varioj (kulturvarioj):
* 'Italica': nobligita en la 17-*a jarcento en nord-itala Lombardio, ĝi toleras sekajn, varmegajn somerojn. En humida ĉirkaŭo, ĝin ataj fungomalsanoj.
* Grupo *Plantierensis*: ĝi estas grupo de klonoj, el krucigo de 'Italica' kaj *P. nigra ssp. betulifolia*. Ĝi estis nobligita en ĉirkaŭo de la francia Metz, en arbid-plantejoj de Plantières en 1884. Ĝi similas al 'Italica', sed pli bone alkutimiĝas al la pli humida ĉirkaŭo. Ĝi estas plantigita en Britio kaj Irlando kiel Lombardia poplo. 
* 'Manchester Poplar'. kulturvario de *betulifolia* 
* 'Gigantea'. 
* 'Afghanica' (syn. 'Thevestina') okulfrapas ties blankeca krusto.

## Vidu ankaŭ 
* Nigra poplo
* Nordorient-hispanaj kaj sud-francaj mediteraneaj arbaroj

Kategorio:Salikacoj
Kategorio:Arboj
Kategorio:Palearktisa flaŭro
Brega

**Brega** aŭ **Marsa Brega** (en araba مرسى البريقة transliterumite *Marsā al Burayqah*), konata ankaŭ kiel *Marsa el-Brega*, estas havenurbo situa en Libio ĉe la Golfo de Sirto, la plej suda punkto de la Mediteraneo. Ĝi situas en la iama distrikto *Ajdabija*, kiu en 2007 estis integrigita en la distrikto Al Ŭahat.

Dum la amasprotestoj de 2011, la urbo falis sub kontrolo de la libia opozicio. Registaraj fortoj klopodis rekapti la urbon la 2-an de marto sed ili estis forpelitaj de la opoziciantoj.

## Notoj 
Kategorio:Urboj de Libio
Kategorio:Havenoj de Libio
Kategorio:Marhavenaj urboj
Sabrata

**Sabratha**, **Sabrata** aŭ **Siburata** (en araba صبراتة), en la Distrikto Az Zaŭija en la plej nordokcidenta angulo de moderna Libio, estis antikva grava urbo, unue de Kartagio, kaj poste de Romio. Ĝi estis la plej okcidenta de la "tri urboj" de la antikva regiono de Tripolio. El 2001 al 2007 ĝi estis la ĉefurbo de la iama *Distrikto Sabrata ŭa Surman*. Ĝi situas ĉe la marbordo de Mediteraneo ĉirkaŭ 65 km okcidente de Tripolo. La nuna arkeologia loko estis enskribita kiel Monda heredaĵo de Unesko en 1982.

eta|centre|650ra|Panoramo de parto de la arkeologia loko

eta|centre|650ra|Panoramo de la teatro de la arkeologia loko

## Notoj 
Kategorio:Arkeologiaj lokoj en Libio
Kategorio:Mondaj heredaĵoj en Libio
Kategorio:Urboj de Libio
Kategorio:Tripolio
Maškovce

**Maškovce** (hungare *Maskóc* [maŝkOc]) estas vilaĝo kaj municipo en Slovakio.

## Situo 
Maškovce situas laŭ traira flankovojo. Humenné troviĝas je 15&nbsp;km.

## Historio 
La unua mencio okazis pri la vilaĝo en 1574. La unuaj loĝantoj estis rutenoj. En 1910 laŭ la popolnombrado vivis en Maskóc 139 homoj, (plejparte rutenoj). Ĝis Traktato de Trianon la komunumo apartenis al Hungara reĝlando, al Zemplén, al distrikto de Humenné, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Maškovce 63 vilaĝanoj (56 slovakoj, 5  rutenoj).

## Vidindaĵoj 
* grekokatolika preĝejo omaĝe al Apostoloj Sankta Petro kaj Sankta Paŭlo

Kategorio:Municipoj en distrikto Humenné
Fleksitarismo

**Fleksitarismo** aŭ **duon-vegetarismo** estas maniero de homa nutrado. Fleksitaranoj inklinas eviti viandon, sed, kontraŭe al vegetaranoj, ili tamen de tempo al tempo manĝas ĝin, ekzemple ĉe amikoj aŭ en festoj, kie oni ne ofertas vegetarajn manĝojn. Fiŝ-vegetarismo estas tipo de fleksitarismo.

Same kiel vegetaranoj kaj veganoj, ankaŭ fleksitaranoj elektas sian manieron de nutrado kutime pro argumentoj pri sano, etiko kaj ekologio.

Kategorio:Ismoj
Kategorio:Nutrado
Breĉo (muziko)

**Breĉo** aŭ **ekpaŭzo** (en: **Break** = „rompo“, „breĉo“, „paŭzo“), termino el la nigrusona kaj populara muzikoj, signifas mallongan, kadencecan enŝovitaĵon je la fino de formparto, plej ofte je la fino de la tiel nomata transkonduko.

## Laŭstila superrigardo 
Breĉoj troviĝas komence en ragtimo, ĉefe je Jelly Roll Morton; konata estas la enkonduka breĉo de lia *Bugle Call Rag*. En ĵazo breĉoj ekhavis apartan signifon. Klarkonturaj lokoj en la blusoskemo estas la lastaj du taktoj antaŭ la ripetado kaj entute la taktoj antaŭ harmoniŝanĝoj, en la A-A-B-A-formo la du lastaj taktoj de la parto B (la jam menciita trankonduko) kaj ĝenerale la taktoj antaŭ ĉiu nova parto. Kutime la ritmosekcio silentas dum la plejofte soloa interludo, ĉu estu kanta aŭ instrumenta; virtuozeco kaj improvizada ideoriĉeco ludas gravan rolon. La termino frazaĵo signifas ĉefe antaŭformitajn elementojn, kiujn muzikistoj ofte reekprenas.

En funko frapinstrumentaro markas breĉojn. En elektrona muziko ofte atmosferaj kampoj havas funkcion de breĉo, ekzemple per sintezaj arĉosonoj. En progresema roko breĉo estas abrupta ŝanĝo de tempo aŭ tonalo.

## Referencoj 
Kategorio:Muzikaj formoj
Kategorio:Ĵazo
Kategorio:Rok-muziko
Gorĝomakula frankolino

La **Gorĝomakula frankolino** (*Francolinus gularis*) estas birdo de la familio de Fazanedoj de la ordo de Kokoformaj. Ĝi troviĝas en partoj de Barato, Nepalo kaj Bangladeŝo ĉefe en la valoj de Gango kaj Bramaputro.

## Aspekto 
Temas pri birdo ĝenerale bruneca multe pli malhela supre ol sube kun du ruĝecaj areoj nome en suba ventro kaj en gorĝareo, kio nomigas la specion kaj en la komuna nomo kaj en la latina scienca nomo kie oni aludas al la gorĝo.

El la verko de Frank Finn nome *The Game Birds of India & Asia* (1911):

Tiu specio estas facile distingebla el plej parto de niaj perdrikoj pro sia grando kaj kompare longaj kruroj; kaj ĉe la lasta specio, la seksoj estas similaj laŭ plumaro, sed la virkoko estas facile distingebla pro siaj spronoj. La supra plumaro estas bruna sablokolore strieca, kaj la eksteraj vostoplumoj helbruna, kiel ĉe la Griza frankolino; sed la gorĝo estas brile ruĝeca, kaj la resto de la subaj partoj estas bruna longitudine strieca blanke. La beko estas nigreca, la okuloj malhelaj, kaj la piedoj senkolore ruĝecaj. La virkoko de tiu specio, kiu estas iom pli granda ol la kokino, estas 15 colojn, kvankam lia vosto estas nur iom pli da 4; la flugilo estas pli da 7 coloj, kaj la kruro 2'25.

La Gorĝomakula frankolino, kiel sia nomo implicas, havas habitaton tre diferenca el tiuj de aliaj specioj, nome alta herbejo kaj kanejo ĉe riverbordoj kaj jheels, kvankam ili venas al terkultivejoj por manĝi. Ili loĝas en la aluviaj ebenaĵoj de la Gango kaj la Bramaputro, etende el Pilibhit al pinto de Asamo kaj Kaĉaro, kaj eĉ loĝas foje en la ebenaĵo de Ĥasi; sed ĝi ne troviĝas en la Sundarbanoj. Oni scias malmulte pri ties reproduktado, sed oni trovis dufoje po kvin ovojn de la specio en aprilo; ili estis kremokoloraj kaj iom makuletecaj.

Ĉe la lokoj kie ĝi oftas, la Gorĝomakula frankolino estas kutime pafita el elefantoj; sed Blanford asertas, ke li pafis ĝin piedirante ĉe Kolgong, en herbejo nur tri aŭ kvar futojn alta. Li diras, ke ĝi multe similas al la komuna Griza perdriko laŭ manĝokvalito, kaj ankaŭ laŭ sia alvoko; kaj ĝi estas same luktema. Sro. Hume, en "Game-birds of India," havis problemon kun lia artisto por reprezenti tiun specion stare en akvo kia vadbirdo. Sendube la pentristo reprezentis ĝin senkonsice, sed estus interese scii ĉu tiu, unu el malmultaj marĉoloĝantaj birdoj de la familio de fazanedoj, eĉ volonte iras en akvon en natura stato. La zorganto de la bestaro kie estis tenita specimeno de tiu specio en la Bestoĝardeno de Londono diris al mi, ke li estis vidinta ĝin stare en akvo.

## Distribuado 
La Naturrezervejo Sukla Fanta en Nepalo reprezentas la okcidentan limon de ties distribuado.

## Referencoj 
## Eksteraj ligiloj 
* BirdLife Species Factsheet: *Gorĝomakula frankolino* 

Kategorio:Kokoformaj
Kategorio:Fazanedoj
Kategorio:Birdoj de Azio
A Bridge Too Far

***A Bridge Too Far*** (*Ponton tro for*), ne-fikcia libro de Cornelius Ryan publikigita en 1974, rakontas la historion de Operaco Market Garden, malsukcesinta provo de Aliancanoj enrompi la germanajn liniojn en Arnhem en la okupata Nederlando dum la Dua Mondmilito en septembro 1944. La titolo de la libro devenas de rimarko farita de Brita Lt. Gen. Frederick Browning, vic-komandanto de la Unua Alianca Aerportita Armeo, kiu diris al Marŝalo Bernard Montgomery antaŭ la operaco, "Mi pensas ke ni eble iras ponton tro for".

Antaŭ la libro de Ryan, "Market Garden" estis klasika ekzemplo de venkintoj verkantaj la historion. Tiamaj popularaj rakontoj de la Dua Mondmilito emis tute ne mencii la batalon, mencii ĝin preterpasante aŭ meti ĉirkaŭfrazon de Montgomery pri ĝi kiel "partan sukceson".

*A Bridge Too Far* estis respondeca por altiri la atenton de la ĝenerala publiko al la tuta amplekso de tiu masiva operaco, inkluzive kolekton de eraroj kaj miskalkuloj, samtempe prilumante la ekstreman bravecon de ties partoprenantoj.

El la libro estis elfarita filmo en 1977 titolita *A Bridge Too Far*, kun plena rolularo inkluzivanta Michael Caine, Sean Connery, Anthony Hopkins, kaj Robert Redford.

## Vidu ankaŭ 
* A Bridge Too Far (filmo)

Kategorio:Libroj pri la Dua Mondmilito
Kategorio:Libroj aperintaj en 1974
A Bridge Too Far (filmo)

***A Bridge Too Far*** (Esperante: ***Ponton tro for***) estas usona-brita filmo de Richard Attenborough aperinta en 1977.

## Temo 
En septembro 1944, Aliancaj fortoj en Eŭropo sub komando de generalo Eisenhower provas trovi manieron por ĉesigi la militon kiel eble plej frue, sciante ke la plilongigo de linioj de proviantado ekde Normandio malfaciligas la pludaŭrigon de antaŭeniro en Germanion. Operaco Market Garden, eltrovita de angla generalo Bernard Montgomery, provas senprecedencan aŭdacaĵon: paraŝutado de pluraj aerportitaj britaj kaj usonaj divizioj malantaŭ la germanajn liniojn, por kapti plurajn strategiajn pontojn, kiuj ebligos al surteraj trupoj transiri Rejnon kaj rekte eniri en Germanion. Kombinita atako de aerportitaj fortoj (Market) kaj brita 30-a blendita korpuso (Garden) devas ebligi 100 kilometrojn profundan enpenetron de la fronto, por atingi urbon de Arnhem en Nederlando, situanta sur Rejna bordo, malantaŭ la tria kaptota ponto. La operaco devas ebligi ĉeson de milito antaŭ Kristnasko 1944. Ĉu tamen Montgomery ne celis ponton tro for?

## Teĥnikaĵoj 
[eta|300px|Brita 30-a korpuso transiris la ponton ĉe [Nimego]]
* Titolo: *A Bridge Too Far*
* Reĝisoro: Richard Attenborough
* Scenaro: William Goldman adaptita de libro *A Bridge Too Far* de Cornelius Ryan
* Produktado: Joseph E. Levine, Richard P. Levine, John Palmer, Michael Stanley-Evans por Joseph E. Levine Productions
* Muziko: John Addison
* Foto: Geoffrey Unsworth
* Teĥnika konsilisto: James M. Gavin
* Ĝenro: Milita filmo
* Daŭro: 170 minutoj
* Devenlando:  
* Lingvoj: Angla / germana / nederlanda
* Formato: Kolora (Technicolor)
* Aperdato: 

## Rolularo 
* Dirk Bogarde: Lt. Gen. Frederick 'Boy' Browning
* James Caan: Sĝt. Eddie Dohun
* Michael Caine: Lt. Kol. J.O.E. Vandeleur
* Sean Connery: Maj. Gen. Roy Urquhart
* Edward Fox: Lt. Gen. Brian Horrocks
* Elliott Gould: Kol. Robert Stout
* Gene Hackman: Maj. Gen. Stanislaw Sosabowski
* Anthony Hopkins: Lt. Kol. John Frost
* Hardy Krüger: Maj. Gen. Ludwig
* Laurence Olivier: D-ro Jan Spaander
* Ryan O'Neal: Brig. Gen. James M. Gavin
* Robert Redford: Maj. Julian Cook
* Maximilian Schell: Lt. Gen. Wilhelm Bittrich
* Liv Ullmann: Kate Ter Horst
* Denholm Elliott: RAF oficiro meteologiisto
* Peter Faber: Kapt. Harry Bestebreurtje
* Christopher Good: Maj. Carlyle
* Frank Grimes: Majoro Fuller (Brian Urquhart)
* Jeremy Kemp: RAF oficiro eksplikanto

## Vidu ankaŭ 
* A Bridge Too Far

## Eksteraj ligiloj 
* 

Kategorio:Usonaj filmoj
Kategorio:Britaj filmoj
Kategorio:Filmoj aperintaj en 1977
Kategorio:Filmoj adaptitaj de libroj
Kategorio:Filmoj pri la Dua Mondmilito
Transkonduko (muziko)

**Transkonduko**, angle **Bridge** (‹ponto›), en muziko estas la liga parto inter du temoj. Ĝi troviĝas en klasika muziko, ĵazo, populara muziko kaj rokmuziko.

## Superrigardo 
En klasikismaj sonatoj, simfonioj kaj konĉertoj transkonduko estas la liga parto inter du temoj. Ili ofte transkondukas de unu tonalo en alian: en maĵoro dekde la elirtonalo al la maĵortonalo sur ties kvina ŝtupo, en minoro ekde la la elirtonalo en la paralelan maĵortonalon sur ties tria ŝtupo.

Ĵaza normkanto havas la kantoformon A-A-B-A; la parto B, forlasanta la bazan tonalon, nomiĝas transkonduko. Rilate la proporcioj ĉi tiu strukturo ofte varias: La bosanova kanto *Garota de Ipanema* ja havas la kutiman 8-taktan parton A, sed 16-taktan, varie modulantan transkondukon („Ah! porqué estou tão sozinho …“).

Ankaŭ multaj popularmuzikaĵoj havas A-A-B-A-formon. ekzemple la kanto *Yesterday* de Lennon kaj McCartney havas 7-taktan parton A kaj 8-taktan transkondukon („Why she had to go I don’t know …“).

## Referencoj 
Kategorio:Muzika teorio
Endemiaj birdoj de la Filipinoj

Sube estas listo de birdospecioj endemiaj aŭ preskaŭendemiaj de la insularo de Filipinoj.

Por pliaj detaloj pri tiu temo vidu artikolon Endemiismoj ĉe birdoj.

## Endemiaj taksonaroj
Filipinoj havas ununuran solan endemian familion, nome Rabdornitedoj, enhavanta tri speciojn en ununura genro, nome la Rabdornitoj.

## Listo de kelkaj specioj
*Filipina anaso
*Ĉina koturno
*Pentrita galinago
*Pompadora verda kolombo
*Rozventra imperia kolombo
*Filipina turto
*Azia koelo
*Filipina serpentaglo
*Filipina aglo
*Makulturnico
*Filipina turnico
*Kalajana ralo
*Luzona ralo
*Filipina zosteropo
*Indigobrusta alciono
*Filipina skolopo
*Luzona korkolombo
*Mindanaa korkolombo
*Mindora korkolombo
*Negrosa korkolombo
*Sulua korkolombo
*Blankorela brunkolombo
*Ametista brunkolombo
*Malhelorela brunkolombo
*Flavbrusta fruktokolombo
*Fajrbrusta fruktokolombo
*Kremventra fruktokolombo
*Nigramentona fruktokolombo
*Negrosa fruktokolombo
*Mindora imperia kolombo
*Grizkola imperia kolombo

Filipinoj
Kategorio:Birdoj de Azio
1896 Beer

'*1896 *Beer''''' estas asteroido de la asteroida zono, ano de la Nisa familio.

## Malkovro 
Ĝi estis malkovrita la  de la ĉeĥa astronomo Luboš Kohoutek elde la Observatorio de Hamburgo (Germanio).

## Nomo 
Ĝia nomo honoras la german-britan astronomon Arthur Beer (1900–1980).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Luboš Kohoutek
Kategorio:Astronomiaj objektoj malkovritaj en 1971
Guigone de Salins

.

## Vivo 
Ŝi estis la tria filino de Etienne de Salins kaj Louise de Rye. Ŝi estis la tria edzino de la kanceliero de Nicolas Rolin. Ŝi fondis la hospicon de Beaune kun sia edzo.

## Notoj kaj referencoj 
## Vidu ankaŭ 
### Vidu ankaŭ 
* Beaune
* Salins-les-Bains

### Eksteraj ligiloj 
* Marie-Thérèse Berthier, John-Thomas Sweeney, *Guigone de Salins 1403-1470, une femme de la bourgogne médiévale*, Éditions de l'Armançon, 2003. ISBN 2844790615
* Marie-Thérèse Berthier, John-Thomas Sweeney, *Le chancelier Rolin, ambition, pouvoir et fortune en Bourgogne 1376-1462*, Éditions de l'Armançon, 2005. ISBN 2906594970

Kategorio:Beaune
Kategorio:Burgonjaj kancelieroj
1900 Katyusha

'*1900 *Katyusha'''* estas malgranda asteroido de la asteroida zono.

## Malkovro 
Ĝi estis malkovrita la  de la rusa astronomino Tamara Miĥajlovna Smirnova elde la Krimea astrofizika observatorio de Nauĉno.

## Nomo 
Ĝia nomo, *Katjuŝa* (karesnomo por "*Jekaterina*"), honoras la sovetan militan aviadistinon Jekaterina Ivanovna Zelenko (cirile *Екатерина Ивановна Зеленко'') mortigita en aera batalo dum la dua mondmilito.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tamara Miĥajlovna Smirnova
Kategorio:Astronomiaj objektoj malkovritaj en 1971
Martin Balluch

**Martin BALLUCH** (* 12-a de oktobro 1964) estas aŭstra best-etikisto kaj aktivulo pri bestaj rajtoj kun naturscienca fundo. Li estas gvidanto de la Asocio kontraŭ Best-fabrikoj kaj aktiviĝas en bestprotekto kaj bestrajtoj.eta|Balluch ĉe prelego en Heidelberg, 2008Enmomente li estas akuzita ĉe aŭstra kortumo pro "partopreno ĉe krima organizo" (§ 278a StGB, pridisputata "teror-paragrafo").

## Scienca kariero 
Balluch studis matematikon, fizikon kaj astronomion ĉe la universitato de Vieno. Poste li doktoriĝis en Heidelberg pri fiziko. En la jaroj 1990 ĝis 1997 li laboris kiel asistento en la universitato de Kembriĝo. Stephen Hawking estis kolego de li.

Inter la jaroj 1986 kaj 1997 Balluch publikigis 14 verkojn koncerne fizikon kaj astronomion.

Lia dua doktoriĝo okazis en la jaro 2005 pri filozofio koncerne best-etikon.

## Bestprotekto 
eta|Hispanaj demonstraciantoj protestas kontraŭ la aresto de Martin Balluch kaj de aliaj aktivuloj
Martin Balluch startis sian aktivadon en bestrajtoj en Kembriĝo en la jaro 1985. Ekde 1989 li vivas vegana. En la jaro 1997 li revenis al Vieno kaj koordinis la Asocion kontraŭ Bestfabrikojn (*Verein gegen Tierfabriken*, VgT).

En la jaro 1999 li estis kunfondinto de la Vegana Asocio de Aŭstrio. Ekde 2002 li estas gvidanto de la Asocio kontraŭ Bestfabrikoj.

Je la 21-a de Majo 2008 la Aŭstra ŝtato arestis lin pro esploro por tri monatoj.

Ekde la 2-a de Marto 2010 li estas akuzato, kune kun 12 aliaj bestprotektantoj, en kortuma proceso.

La specialeco de la proceso estas, ke oni ne akuzas konkretajn deliktojn, sed nur la nerektan prosperigon kaj subtenon de nekonataj krimuloj tra laŭleĝa bestprotektado.

La arestado kaŭzis internaciajn protestojn.

Kategorio:Veganoj
Kategorio:Aŭstraj fizikistoj
Kategorio:Aŭstraj filozofoj
Kategorio:Aŭstraj aktivuloj
Kategorio:Bestoprotektado
Ŝlegela frankolino

La **Ŝlegela frankolino** (***Pelliperdix schlegelii*** aŭ *Francolinus schlegelii*) estas birdo de la familio de Fazanedoj de la ordo de Kokoformaj kaj grupo de afrikaj frankolinoj.

Ĝi troviĝas en centra Afriko nome en Kameruno, Centrafrika Respubliko, Ĉado kaj Sudano.

Ĝi estas nomata laŭ germana ornitologo Hermann Schlegel.

## Referencoj 
* BirdLife International 2004.  Francolinus schlegelii.   2006 IUCN Ruĝa Listo de Minacataj Specioj. Konsultita la .

Kategorio:Kokoformaj
Kategorio:Fazanedoj
Kategorio:Birdoj de Afriko
Lathama frankolino

alternative=Francolinus lathami - 1848- - Print - Iconographia Zoologica - Special Collections University of Amsterdam - UBA01 IZ17100085.tif|eta|Francolinus lathami - 1848- - Print - Iconographia Zoologica - Special Collections University of Amsterdam - UBA01 IZ17100085
La **Lathama frankolino** (***Peliperdix lathami*** aŭ *Francolinus lathami*) estas birdo de la familio de Fazanedoj de la ordo de Kokoformaj kaj grupo de afrikaj frankolinoj.

Ĝi troviĝas en Angolo, Kameruno, Centrafrika Respubliko, Respubliko Kongo, Demokratia Respubliko Kongo, Eburbordo, Ekvatora Gvineo, Gabono, Ganao, Gvineo, Liberio, Niĝerio, Sieraleono, Sudano, Tanzanio, Togolando kaj Ugando.

## Referencoj 
* BirdLife International 2004.  Francolinus lathami.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Kokoformaj
Kategorio:Fazanedoj
Kategorio:Birdoj de Afriko
Krestofrankolino

La **Krestofrankolino** (***Francolinus sephaena***) estas birdo de la familio de Fazanedoj de la ordo de Kokoformaj kaj grupo de afrikaj frankolinoj.

Ĝi troviĝas en Angolo, Bocvano, Demokratia Respubliko Kongo, Etiopio, Kenjo, Malavio, Mozambiko, Namibio, Somalio, Sudafriko, Sudano, Tanzanio, Ugando, Zambio kaj Zimbabvo.

Unu el ties subspecio, *Francolinus sephaena rovuma*, estas foje konsiderata separata specio nome la Kirka frankolino.
eta|maldekstra|

Tiu specio montras rimarkindan kapobildon konsista je nigreca strieca krono, fajna nigra traokula strio inter du pli larĝaj blankaj strioj kaj superokula kaj subokula ne tiom longa tiu lasta, ruĝeca strieca kolo, kies makuloj pli sube distanciĝas, pligrandiĝas kaj triangulas. La supraj partoj estas brunaj kun blankaj fajnaj sed markataj strioj, dum la subaj partoj estas sablokoloraj kun pli fajna punkteco. La kruroj estas ruĝecaj, dum la beko estas nigra.

## Referencoj 
* BirdLife International 2004. Francolinus sephaena. 2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Kokoformaj
Kategorio:Fazanedoj
Kategorio:Birdoj de Afriko